રોગચાળો ફાટી ન નીકળ્યો, એ બદલ બાઇબર્સ્ટેઇને બ્રિનલિટ્ઝના જૂ-વિરોધી યુનિટનો આભાર માન્યો. મરડો પણ ઓછો થઈ ગયો ત્યારે એણે ખોરાકને કારણભૂત ગણાવ્યો. ‘યાદ વાસેમ’ના દફ્તરે જુબાની આપતાં બાઇબર્સ્ટેઇને જાહેરમાં કહ્યું છે, કે છાવણીની શરૂઆતમાં તો રોજની ૨૦૦૦ કેલરી કરતાં પણ વધારે ભોજન આપવામાં આવતું હતું. શિયાળાથી ત્રસ્ત બીચારા આખાયે ભૂખંડમાં માત્ર બ્રિનલિટ્ઝના યહૂદીઓને જ આટલું ભરપેટ ભોજન મળતું હતું! એ સમયે લાખો કેદીઓને સૂપ તો અપાતો જ હતો, પરંતુ માત્ર શિન્ડલરના હજારેક કેદીઓ જ આટલો ઘટ્ટ સૂપ પામતા હતા!